མིག་སྔར་རང་ལྗོངས་སུ་ཐོན་ལས་དང་པོ་དང་།གཉིས་པ།གསུམ་པ་བཅས་བལྟོས་བཅས་ཀྱིས་ལེགས་སུ་འགྲོ་བའི་ཐོན་ལས་ཀྱི་རྣམ་པ་ཞིག་ཆགས་ཡོད།ད་ལྟ་གཙོ་བོ་ལྗོངས་ཡོངས་ཀྱི་ཁྱབ་ཁོངས་སུ་ཐོན་ལས་ཀྱི་བར་མཐོངས་བཀོད་པ་འཐུས་སྒོ་ཚང་དུ་གཏོང་བ་དང་དཔལ་འབྱོར་གཞན་སྒྱུར་མགྱོགས་པོ་བྱས་ནས་རང་ལྗོངས་ཀྱི་དཔལ་འབྱོར་སྤུས་ལེགས་དང་ཕན་ཆེའི་སྒོ་ནས་འཕེལ་རྒྱས་ཇི་ལྟར་ཡོང་བར་བྱེད་དགོས་པའི་ཐད་བསམ་གཞིག་བྱེད་དགོསརྒྱལ་ཡོངས་སྲིད་གྲོས་ཀྱི་ཨུ་ཡོན་བོད་ལྗོངས་སློབ་ཆེན་གྱི་དགེ་རྒན་ཆེ་མོ་བ་ཐུབ་བསྟན་མཁས་གྲུབ་ཀྱིས།རང་ལྗོངས་ཀྱི་དཔལ་འབྱོར་ལོ་བསྟུད་མར་གྲངས་གནས་གཉིས་འཕར་རྒྱུ་རྒྱུན་འཁྱོངས་ཐུབ་པ་དང་།ལྷག་པར་དུ་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་རང་ལྗོངས་ཀྱིས་དཔལ་འབྱོར་འཕེལ་རྒྱས་ཀྱི་རྒྱུན་རྣམ་གསར་པ་དང་རང་འགུལ་ངང་འཚམ་པར་བྱས་པས་ལྗོངས་ཡོངས་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་མྱུར་པོ་བྱུང་བ་དང་།ལྷ་སས་སྣེ་འདྲེན་བྱས་པའི་བོད་དབུས་ཀྱི་དཔལ་འབྱོར་ཁུལ་ཞིག་གཞི་རྩའི་ཆར་ཆགས་ནས་གཞིས་རྩེ་དང་།ལྷོ་ཁ།ཉིང་ཁྲི་སོགས་ས་ཁུལ་དང་གྲོང་ཁྱེར་ལ་ཁྱབ་ཡོད།འོན་ཀྱང་བལྟོས་བཅས་ཀྱིས་བརྗོད་ན།ཡངས་ཤིང་རྒྱ་ཆེ་བའི་བོད་བྱང་ཐང་ས་ཁུལ་འཕེལ་རྒྱས་འགྲོ་འགོར་ཙམ་ཡོད་ཅེས་གསུངས།